CORECTURĂ: Vecina suspectului care a raportat o activitate dubioasă în fața casei acestuia a sunat la 112 DUPĂ apelurile Alexandrei Măceșeanu

RECTIFICAREA G4Media.ro: Informația inițială publicată de G4Media.ro potrivit căreia o vecină a suspectului a sunat la 112 înainte de apelurile Alexandrei Măceșeanu a fost eronată. Potrivit unui răspuns oficial al STS, vecina a sunat de două ori joi noaptea, după ce tânăra sunase deja de trei ori. Ne cerem scuze pentru eroarea de documentare. Informația inițială a generat, în mod evident, o stare de nemulțumire în rândul publicului și a proiectat suspiciuni suplimentare asupra acțiunii autorităților. Nu a fost intenția G4Media.ro să producă aceste efecte. Încă o dată, ne cerem scuze cititorilor pentru eroarea de documentare.